Årsmelding fra orienteringsgruppa 2021

Medlemmer i gruppa har siste år vært: 

Nils T. Halse, Geir Ove Stolsmo, Robert Sørlie og Asbjørn Heggem.
16. april hadde vi et møte med Bjørn Berger. Erstatningen vi fikk fra vegvesenet i fjor skal brukes til å lage nye orienteringskart. Bjørn Berger blir engasjert til å lage nye kart. Det vart bestemt å lage et nytt kart over området i Halsamarka mot Aakvik-knoken. Dette arbeidet startet Bjørn med om våren, og i løpet av sommeren var synfaringa unnagjort og kartet ferdig om høsten. Bra jobba Bjørn!
Først på mai hadde vi et møte i gruppa der det vart satt opp terminliste for sesongen. Det vart bestemt å arrangere treningsløp annenhver torsdag. Første løp 20/5 og siste løp 23/9, tilsammen 10 løp. Det legges ei lang løype på ca. 4 km og ei kort løype på ca. 2 km. Alle løpa ble arrangert på nye fargekart og med elektronisk tidtaking. Mange takk til Gjensidige Halsa som også i år har trykket opp gratis kart til treningsløpa.
Deltakelsen kunne vært bedre med 13 deltakere på langløypa og 24 på kortløypa. Dette gir en gjennomsnitt på 9 pr. løp, det samme som i fjor.
De 6 beste løp telte i langløypa. Her vart Asbjørn Heggem best, med Bjørn Berger, Robert Sørlie og Svein Stolsmo på de neste plassene. Beste kvinne vart Stina Elfving.

I kortløypa var Kåre Reiten best, med Liv og Borghild Smevoll på de neste plassene.
Asbjørn Heggem deltok i KM i sprint i Molde, der han vart kretsmester i kl. H70. Han deltok også i et kretsløp i Molde, der han vant kl. H70.
Den 2. mars 2022 deltok Asbjørn Heggem på kretsting for Møre og Romsdal via videolink. Her fikk Halsa IL tildelt KM mellomdistanse lørdag 27. august 2022.  Løpet skal gå på det nye kartet over Aakvik-knoken. Dette blir første KM-arrangement for laget siden 1995, og blir et fint innslag i 100-årsmarkeringene til laget.

